alexandrainst/scandi-wiki huggingface dataset:
Harmonisk oscillator

Ein harmonisk oscillator i fysikken vert skildra av ein storleik som svingar (oscillerer) omkring likevektsposisjonen sin, t.d. eit svingande lodd hengjande i ei fjør eller ein pendel som går fram og tilbake. Ein rein, matematisk, harmonisk oscillator vil svinge med sinusform for all tid med ein gjeven frekvens og utslag (amplitude). I praksis er passive fysiske oscillatorar dempa, dvs. at utslaga blir mindre og mindre til dei døyr ut. Aktive oscillatorar (der energi blir tilført) svingar til energitilførselen stoppar.

Teori 
Harmoniske oscillatorar er ekstremt viktige sidan dei kan brukast til å skildre de fleste typane svingingar omkring likevektsposisjonar, ikkje berre mekaniske, men òg t.d. elektriske svingingar i elektroniske kretsar, eller gittersvingingane til atoma i ein krystall. Reine harmoniske oscillatorar finst endå ikkje, slik at den reine harmoniske oscillatoren alltid vil vere ei tilnærming. Svingingane for ein rein oscillator er alltid sinusforma.

I kvantemekanikken er harmoniske oscillatorar òg særs sentrale, sjå kvantemekanisk harmonisk oscillator.

Matematisk formulering 
La oss tenke oss ein punktpartikkel med tidsavhengig posisjon x(t) og masse m kopla på ei fjør med fjørkonstant k. I følgje Hooke-lova føler partikkelen då ei kraft 

dvs. krafta har alltid motsett forteikn av x og prøver å trekke partikkelen mot origo. Newtons andre lov gjev følgjande differensiallikning

Løysinga av denne likninga kan skrivast på fleire måtar, t.d. 

med vinkelfrekvens , amplitude A og fasefaktor . 
Fasefaktoren fortel i kva posisjon han starta i og amplituden er maksimalt utslag. For ei fjør som vert trekt og sloppen er  og A er posisjonen ho vert sloppen frå. 

Vinkelfrekvensen  seier at oscillatoren svingar raskare om massen blir mindre eller fjørkonstanten større.

Den kinetiske energien til systemet er 

Tilsvarande for den potensielle energien

Summen gjev

og den totale mekaniske energien er bevart. Den totale energien er avhengig av amplituden og fjørkonstanten k, men er uavhengig av massen og fasefaktoren.

Bruksområde
Den harmoniske oscillatoren er eit viktig døme i fysikkundervisning, sidan likningane er forholdsvis lett handterlege, gjev ei forståing for oscillasjonar og kan relaterast til kvardagslege fenomen.

Spenninga i det norske straumnettet er éit døme på ein storleik som oscillerer harmonisk. Amplituden er på cirka 320 volt (med ein effektivverdi av 230 volt), og frekvensen er 50 Hz. Gamle pendelur gjer seg nytte av det faktumet at svingeperioden til pendelen er essensielt uavhengig av utslaget, så lenge utslaget er lite. Dette gjer at ein klokke-eigar slepp å tenkja på kor mykje han eller ho trekkjer pendelen ut til sida.

Kjelder
Denne artikkelen bygger på «Harmonisk oscillator» frå ,  den 3. mai 2013.  
 

Mekaniske vibrasjonar
Ordinære differensiallikningar
Harmonisk analysator

Ein harmonisk analysator er eit instrument for å måle amplitude, frekvens og eventuelt òg fasen til ei vilkårlig bølgje eller svinging. Eit døme på ein harmonisk analysator er spektralanalysator.

Kjelder
 harmonisk analysator. (28.02.2013) I Store norske leksikon. Henta frå: http://snl.no/harmonisk_analysator

Måleinstrument
Bølgjer
Snøggleiksprofil

Snøggleiksprofil eller hastigheitsprofil er ei kurve som viser korleis farten, t.d. i ei strøymande væske i eit røyr, varierer over tverrsnittet.

Kjelder
 hastighetsprofil. (28.02.2013) I Store norske leksikon. Henta frå: http://snl.no/hastighetsprofil

Væskedynamikk
Sigrid Henjum

Sigrid Henjum () frå Leikanger, no busett i Sogndal, er utdanna sjukepleiar, har studert friluftsliv og er utdanna kajakkinstruktør. Ho har jobba som sjukepleiar, breførar, turistguide, matskribent og kokk.

Sigrid Henjum jobbar fast som guide på padleturar på austkysten av Grønland. Ho er også blitt ein ettertrakta foredragshaldar. Vinteren 2012/2013 starta ho, saman med Sander Buene, opp Sogndal Lodge, ein samlingsstad for fjellfolk med overnatting og guida opplevingar.

Ekspedisjonar
Hausten 2010 la Sigrid, som einaste jente, ut på ein tur med ei gruppe som hadde som mål å padle rundt Sør-Georgia i Antarktis. Gruppa lukkast og var dei fyrste i verda som gjorde dette sjølvforsynte. I 2011 leia ho ein ekspedisjon over Grønlandsisen. Våren 2013 jobba Sigrid Henjum som scooterguide på Svalbard.

Fjellsportpris
I 2011 fekk Sigrid Henjum Den Store Fjellsportprisen, som er ein årleg pris oppretta og administrert av Bratt moro AS. Denne prisen skal gå til ein person, eit lag eller ein organisasjon som har fremja fjellsporten. I juryen sat Rolf Sanne Gundersen, distriktsredaktør NRK Sogn og Fjordane, Kristina Klokkehaug, lærar og tryggleikssjef Fjellsportfestivalen og Andreas Haslestad, fjellførar/tindevegleiar.

Fjellfolk
Vinteren 2012 var ho eit av portretta i NRK-dokumentaren «Fjellfolk». Serien handlar om korleis ulike folk lever i, av og med naturen og ser på dette som noko av det viktigaste i livet. Serien set også fokus på kva personane må ofre for å leve slik. Serien er laga av Arve Uglum og Torje Bjellaas og over 700.000 såg første episode 12. februar 2012. Dei andre som vart portrettert i serien var Kjell Nyøygard, Solbjørg Kvålshaugen, Familien Krüger/Getsch og Andreas Haslestad.

Bibliografi

Kjelder

Bakgrunnsstoff
 Sogndal Lodge
 Om Sigrid Henjum i Lokalhistoriske artiklar Sogn og Fjordane

Folk frå Leikanger
Kvinner frå Sogn og Fjordane
Forfattarar frå Leikanger
Norske sakprosaforfattarar
Heinrich Gustav Magnus

Heinrich Gustav Magnus () var ein tysk fysikar. Han var kjent for arbeid om varmestråling og for oppdaginga av Magnus-effekten (1851): Ein roterande sylinder i ein luftstraum blir utsett for ei kraft som står vinkelrett på luftstraumen og på rotasjonsaksen til sylinderen. Magnus berekna effekten for roterande prosjektil. Han vart seinare nytta i rotorskipet til Anton Flettner. Uavhengig av Magnus oppdaga òg Carl Anton Bjerknes denne effekten.

Han var professor i fysikk ved universitetet i Berlin.

Kjelder
Heinrich Gustav Magnus. (28.02.2013) I Store norske leksikon. 

Tyske fysikarar
Tyske kjemikarar
Tyske jødar
Eksperimentelle fysikarar
Fysikarar på 1800-talet
Folk frå Berlin
Folk frå Markgrevskapet Brandenburg
Medlemmar av Royal Society
Forlaget Manifest

Forlaget Manifest er eit venstreorientert forlag som vart skipa i 2007 av stiftinga Stiftelsen Manifest, og er eigd av Stiftelsen Manifest og Forlaget Oktober AS. Håkon Kolmannskog vart tilsett som sjefredaktør.  Forlaget har tilhald i Kristian Augustgate 11  i Oslo.

Forlaget Manifest har som føremål å gje ut samfunnsengasjerte tekster med venstreprofil for å styrke den folkelege opplysinga og ei aktiv arbeidarrørsle.

Bakgrunnsstoff
Internettsidene til Forlaget Manifest

Norske forlag
Skipingar i 2007
Forlaget Oktober

Forlaget Oktober AS er eit i hovudsak skjønnlitterært forlag, skipa i 1970. Det gjev ut norske romanar, noveller og lyrikk og utanlandsk omsett skjønnlitteratur, og dessutan nokre biografiar og politiske bøker. Om lag hundre norske forfattarar er knytt til forlaget. H. Aschehoug & Co (W.Nygaard) eig 91 % av Forlaget Oktober. Forlagssjef sidan 2015 er Ingeri Engelstad.

Forlagssoga
Forlaget Oktober vart skipa i 1970 av folk som var medlemmar av den venstreorienterte dåverande politiske ungdomsorganisasjonen SUF (m-l), og i tråd med dette var den første boka på forlaget ei samling av taler og artiklar av den bulgarske kommunistleiaren Georgij Dimitrov: Om enhetsfrontens og folkefrontens problemer. På 1970-talet gav forlaget ut mellom anna tekster av Karl Marx, Friedrich Engels, Vladimir Lenin, Josef Stalin, Mao Zedong og Pol Pot, og dessutan omsett revolusjonær skjønnlitteratur og samfunnskritisk sakprosa. Forlaget Oktober var det fyrste til å gje ut den nobelpris-nominerte albanske forfattaren Ismail Kadaré i norsk omsetjing.

Av di forlaget med tida fekk økonomiske problem, vart så godt som alle aksjane i verksemda selt til forlaget Aschehoug i 1992.

Distribusjonen av bøkene

Forlaget Oktober hadde tidlegare sine eigne bokutsal med namna Oktober bokhandel i fleire norske byar, på det meste eit trettitals. Dei selde framfor alt bøker frå Forlaget Oktober, men òg anna samfunnskritisk litteratur, tidsskrift, aviser, plakatar og musikk. Den fyrste Oktober-bokhandelen vart etablert i Trondheim i 1971, og i løpet av 1972 vart det sett i gang bokhandlarar i Oslo, Bergen, Moss, Stavanger og Mo i Rana. Til å byrje med var utsala registrerte som innkjøpslag eller som filialar av aksjeselskapet Forlaget Oktober, men med eigne styre og eigne rekneskap.  Men med tida vart dei fleste Oktober-bokhandlane eigne aksjeselskap. På mange plassar var Oktober-bokhandelen einaste staden der radikal alternativ litteratur var å få, og dessutan eit senter for partipolitisk aktivitet. Fleire av Oktoberutsala vart utsette for hærverk, og i Tromsø vart Oktober bokhandel øydelagt ved eit sprengingsattentat i 1977.

På slutten av 1970-åra vart Oktober-bokhandlane avvikla etter at interessa for denne typen politisk litteratur hadde svekka seg, og lønsemda var sviktande. Forlaget Oktober la om til å verte meir eit forlag for skjønnlitteratur enn for politisk litteratur, og fekk med dette etter kvart stendig større sal gjennom dei ordinære bokhandlane.

Sjå òg
Oktoberförlaget

Kjelder

Bakgrunnsstoff

Norske forlag
Skipingar i 1970
Hodograf

Ein hodograf er ei kurve som gjev ein vektorrepresentasjon av rørsla til ein lekam eller ei væske. Visst eit materielt punkt rører seg og me frå éit punkt avset linjestykke som svarar til storleiken til farten og retninga i kvart augneblunk, skildrar endepunkta ein hodograf.

Posisjonen til plotta data i ei slik kurve er proporsjonal til snøggleiken til ein flyttande partikkel. 

Hodografar vert nytta i fysikk, astronomi og væskedynamikk til å plotte deformasjon av stoff, planetrørsler, vindstyrke eller andre data som omfattar rørsler

Meteorologi
Innan meteorologi vert hodografar nytta til å olotte vind frå sondeoppstigingar i jordatmosfæren. Vindretninga vert då indikert av vinkelen frå senteraksen og vindstyrken er avstanden frå senteret. Frå hodografar og termodynamiske skjema kan ein rekne ut vindskjer, turbulens og temperaturadveksjon.

Kjelder
Denne artikkelen bygger på «Hodograph» frå ,  den 3. mai 2013.

Bakgrunnsstoff
 The Hodograph - Dr. James B. Calvert, University of Denver

Klassisk mekanikk
Meteorologi
Vind
Holonomt system

Eit holonomt system er eit mekanisk system av lekamar eller materielle punkt der rørslefridomen er avgrensa av føringar. 

Holonomiske føringar er forhold mellom koordinatane (og kanskje tida) som kan uttrykkast på følgjande form: 
, der , er n koordinatar som skildrar systemet. Til dømes ei føring vere at rørsla til ein partikkel avgrensast til å ligge på flata av ei kule, men om partikkelen kan falle av kula under påverknad av gravitasjon, så vil føringa verte ikkje-holonomisk. 

Snøggleiksavhengige føringar som 

er vanlegvis ikkje holonomiske.

Kjelder
Denne artikkelen bygger på «Holonomic constraints» frå ,  den 3. mai 2013. 
 oppgav desse kjeldene: 
 Herbert Goldstein, Charles P. Poole, John L. Safko, Classical Mechanics (3rd Edition), Addison Wesley; ISBN 0-201-65702-3
 

Klassisk mekanikk
Homogenitet

Homogenitet tyder likskap eller noko som er einsarta og stammar frå det greske ordet homos, som omsett tyder lik eller einsarta og genos som tyder sort eller type. Det motsette av homogenitet er heterogenitet, som tyder noko som er  ueinsarta  eller ulikskap.

I zoologien kan ein til dømes snakke om homogene arter, underarter og rasar. Ein meiner då helst at individa gjev eit einsarta uttrykk, noko som tyder at dei liknar særs mykje på kvarandre. På saman måte kan ein innan biologien snakke om ein homogen familie, gruppe, delgruppe o.l. Snakkar ein om ei homogen folkegruppe kan det til dømes tyde at dei har særs like synspunkt og meiningar eller det kan vere snakk om biologiske likskapar.

Snakkar ein om homogene produkt meiner ein gjerne at produkta er så like at forbrukarane kan ha problem med å skilje mellom dei, ofte på ein slik måte at det blir utan tyding kva for eit av produkta ein vel. Ein kan likevel òg snakke om homogeniserte produkt, til dømes homogenisert mjølk. Dette er mjølk der feittet har vorte finfordelt (jamfordelt) gjennom ein homogeniseringsprosess, slik at blandinga blir meir homogen – jamfordelt.

Homogenitet i tidsseriar 

Dersom ein ved gjentekne målingar av ein parameter ynskjer å studere utvikling over tid, vil det vere naudsynt i størst mogleg grad å sørge for einsarta (homogene) måleforhold. Dette er for å få hindre «støy» frå utanforliggande tilhøve, slik at målingane blir samanliknbare.

Døme: For å kunne vurdere om det skjer klimaendringar, treng ein målingar av temperatur over lang tid. Det er i denne samanhengen viktig med meteorologiske stasjonar som har levert data samanhengande i fleire tiltals år. I løpet av ein slik periode vil det skje endringar ved stasjonen. Det kan vere mindre flyttingar av måleutstyret, som gjer stasjonen meir eller mindre eksponert for vêr og vind. Det kan vere endringar i omgivnadene med same effekt (vegetasjon eller bygningar som blir fjerna eller kjem til, asfaltering osb). Nye instrument kan vere meir eller mindre nøyaktige. Ein ny observatør kan følgje ein annan rutine ved observasjonen.

Desse og andre omstende kan gjere at målingane over tid ikkje er direkte samanliknbare. Eit visst slingringsmonn må alltid påreknast, og det vil vere opp til fagfolk (eller oppdragsgjevar) i kvart enkelt tilfelle å vurdere om ein måleserie faktisk er homogen eller ikkje. For å bidra til slik vurdering er det viktig at målingane skjer etter nøye fastlagde rutinar, og at det førast logg over dei endringane som skjer i rutinar og måleforhold.

Dersom ein må gjere endringar, vil det vere nyttig over ein periode å gjere parallelle målingar under gamle og nye tilhøve. Det kan f.eks blir gjort om ein flyttar ein vêrstasjon 200 meter lenger inn i eit dalføre, eller om ein går over frå manuelle til automatiske målesystem. Det blir då mogleg å sjå kor mykje utslag endringa eventuelt gjev. Ein kan så velje å justere verda frå den eine halvdelen av serien. Dette blir kalla å homogenisere serien. Det vil ofte vere eit svært omfattande og komplisert arbeid.

Kjelder
Denne artikkelen bygger på «Homogenitet» frå ,  den 3. mai 2013.  
 

Biologi
Fysikk
Sosiologi
Statistikk
Hooke-lova

Hooke-lova er ei fysisk lov, kalla opp etter Robert Hooke, som seier at krafta som skal til for å endre lengda på ein springfjør er proporsjonal med endringa uansett om ein strekkjer eller trykkjer saman fjøra. Ein konsekvens av denne lova er at ei fjør som er deformert vil, i fråvær av tap, svinge med ei harmonisk rørsle der amplitude (utslaget) skildrar ein perfekt sinuskurve. Denne elegante matematiske rørslelikninga har gjort at Hooke-lova har fått stor tyding i fysikken. Lova er funne å gjelde tilnærma i mange samanhengar, til dømes for vibrasjonar i molekyl og faste stoff.

der
F er krafta
k er fjørkonstanten
x er strekninga ut frå kvilestillingen

Innanfor fastleikslære vert Hookes lov uttrykt som spenning () som ein funksjon av elastisitetsmodul (E) og tøying ():

Knekkpunktet
I røynda gjeld Hooke-lova berre små deformasjonarer; forholdet mellom kraft og deformasjon blir ulineært ved knekkpunktet der materialet ikkje lenger er elastisk. Forbi knekkpunktet oppfører kvart materiale seg forskjellig. Hookes lov kan òg nyttast på enkelte ikkje-newtonske væsker, til dømes ketsjup, som oppfører seg elastisk opptil et knekkpunkt før det begynner å renne. Dette fenomenet er kjent som ketsjup-effekten.

Sjå òg
 Potensiell energi

Kjelder

Denne artikkelen bygger på «Hooke-lova» frå ,  den 3. mai 2013.  

Elastisitet i fysikk
Rommekanikk
Velestíno

Velestíno (gresk Βελεστίνο) er ein distriktsby i periferieininga Magnisía i Thessalía i Hellas og hovudsete i kommunen Rígas Feréos.

Referansar 

Velestino
Zagorá i Magnisía

Zagorá (gresk Ζαγορά) er ein landsby og ein tidlegare kommune i periferieininga Magnisía i Thessalía i Hellas. Zagorá inngår frå 2011 som ei kommunaleining i kommunen Zagorá-Mourési, der han er hovudsete.

Ved folketeljinga i 2011 hadde kommunaleininga Zagorá 3 334 innbyggjarar, medan tettstaden med same namn hadde 2 074 innbyggjarar.

Referansar 

Zagora
Zagora
Zagora
Kvilemasse

Kvilemasse er massen til ein lekam når han ligg i ro i forhold til sitt eige referansesystem. Kvilemassen kan skrivast som  eller .

Kvileenergien  til ein partikkel er definert som: 

,

der  er lysfarten i vakuu. 

I visse formuleringar av den spesielle relativitetsteorien fører auka fart hos ein partikkel til at den totale massen aukar i følgje ein observatør som står i ro. Dette blir derimot først merkbart når partikkelen når ein fart på fleire hundre kilometer per sekund (ca. tusen gonger lydfarten eller nokre promille av lysfarten). Masseaukinga blir forklart i slike formuleringar med at auka fart krev meir energi og i følgje den spesielle relativitetsteorien er all masse ekvivalent med energi.

Partiklar som rører seg med lysfarten, som foton og nøytrino, har ingen kvilemasse.

Sjå òg 
 Tregleik

Kjelder

Denne artikkelen bygger på «Kvilemasse» frå ,  den 3. mai 2013. 
 oppgav desse kjeldene:

Relativitet
Energi
Masse
Argalastí

Argalastí (gresk Αργαλαστή) er ein landsby og ein tidlegare kommune i periferieininga Magnisía i Thessalía i Hellas. Argalastí inngår frå 2011 som ei kommunaleining i kommunen Sør-Pílio, der han er hovudsete.

Ved folketeljinga i 2011 hadde kommunaleininga Argalastí 1 985 innbyggjarar, medan tettstaden med same namn hadde 1 321 innbyggjarar.

Referansar 

Argalasti
Argalasti
Argalasti
Ferés i Magnisía

Ferés (gresk Φερές) er ein tidlegare kommune i periferieininga Magnisía i Thessalía i Hellas. Ferés inngår frå 2011 som ei kommunaleining i kommunen Rígas Feréos.

Referansar 

Feres
Feres
Hydrostatisk paradoks

Hydrostatisk paradoks er namnet på ei lov som Blaise Pascal fann. Lova seier at trykket på botnen av eit kar med ei væske i, berre er avhengig av avstanden til overflata og av tettleiken til væska, men uavhengig av forma på karet. 

Pascal viste òg at ein kan sprenge ei tynne når ein set eit høgt røyr som sluttar tett til opninga og fyllar tynna og røyret heilt med vatn.

Kjelder
 hydrostatisk paradoks. (28.02.2013) I Store norske leksikon. Henta frå: http://snl.no/hydrostatisk_paradoks

Hydrostatikk
Hydrostatisk vekt

Hydrostatisk vekt er ei toarma vekt som blir til brukt å måle oppdrifta av lekamar som er søkkt ned i ei væske. Gjenstanden som skal undersøkjast, blir hengt i ein tråd under den eine vektskåla. Gjenstanden blir vege når han hengjer i lufta og når han hengjer i eit kar med vatn som blir stilt under vektskåla. Skilnaden i dei to vektene er oppdrifta til gjenstanden. Av desse målingane kan ein finne volumet til lekamen og tettleiken. Metoden kan òg brukast til å avgjere tettleiken til væsker. Ein veg då ein gjenstand når han hengjer i luft og i vatn og når han hengjer i den væska som skal undersøkjast. Av dei målte oppdriftene finn ein tettleiken til væska.

Kjelder
hydrostatisk vekt. (27.02.2013) I Store norske leksikon. Henta frå: http://snl.no/hydrostatisk_vekt

Hydrostatikk
Kárla i Magnisía

Kárla (gresk Κάρλα) er ein tidlegare kommune i periferieininga Magnisía i Thessalía i Hellas. Kárla inngår frå 2011 som ei kommunaleining i kommunen Rígas Feréos. Den tidlegare kommunen hadde namn etter den tørrlagde Kárlasjøen.

Referansar 

Karla
Karla
Stefanovíkio

Stefanovíkio (gresk Στεφανοβίκειο) er ein landsby i periferieininga Magnisía i Thessalía i Hellas. Stefanovíkio var hovudsete i den tidlegare kommunen Kárla, som no er ei kommunaleining i kommunen Rígas Feréos.

Referansar 

Stefanovikio
Keramídi

Keramídi (gresk Κεραμίδι) er ein landsby og ein tidlegare kommune i periferieininga Magnisía i Thessalía i Hellas. Keramídi inngår frå 2011 som ei kommunaleining i kommunen Rígas Feréos.

Ved folketeljinga i 2011 hadde kommunaleininga Keramídi 423 innbyggjarar, medan tettstaden med same namn hadde 338 innbyggjarar.

Referansar 

Keramidi
Keramidi
Keramidi
Néa Ankhíalos

Néa Ankhíalos (gresk Νέα Αγχίαλος) er ein distriktsby og ein tidlegare kommune i periferieininga Magnisía i Thessalía i Hellas. Néa Ankhíalos inngår frå 2011 som ei kommunaleining i kommunen Vólos.

Ved folketeljinga i 2011 hadde kommunaleininga Néa Ankhíalos 6 819 innbyggjarar, medan tettstaden med same namn hadde 5 132 innbyggjarar.

Referansar 

Nea Ankhialos
Nea Ankhialos
Nea Ankhialos
Iolkós

Iolkós (gresk Ιωλκός) er ein landsby og ein tidlegare kommune i periferieininga Magnisía i Thessalía i Hellas. Iolkós inngår frå 2011 som ei kommunaleining i kommunen Vólos.

Ved folketeljinga i 2011 hadde kommunaleininga Iolkós 2 138 innbyggjarar, medan tettstaden med same namn hadde 112 innbyggjarar.

Referansar 

Iolkos
Iolkos
Iolkos
Áno Vólos

Áno Vólos (gresk Άνω Βόλος, Øvre Vólos) er ein landsby i periferieininga Magnisía i Thessalía i Hellas. Áno Vólos var hovudsete i den tidlegare kommunen Iolkós, som no er ei kommunaleining i kommunen Vólos.

Referansar 

Ano Volos
Portariá

Portariá (gresk Πορταριά) er ein landsby og ein tidlegare kommune i periferieininga Magnisía i Thessalía i Hellas. Portariá inngår frå 2011 som ei kommunaleining i kommunen Vólos.

Ved folketeljinga i 2011 hadde kommunaleininga Portariá 1 911 innbyggjarar, medan tettstaden med same namn hadde 552 innbyggjarar.

Referansar 

Portaria
Portaria
Portaria
Agriá

Agriá (gresk Αγριά) er ein landsby og ein tidlegare kommune i periferieininga Magnisía i Thessalía i Hellas. Agriá inngår frå 2011 som ei kommunaleining i kommunen Vólos.

Ved folketeljinga i 2011 hadde kommunaleininga Agriá 5 632 innbyggjarar, medan tettstaden med same namn hadde 5 191 innbyggjarar.

Referansar 

Agria
Agria
Agria
Artémida i Magnisía

Artémida (gresk Αρτέμιδα) er ein tidlegare kommune i periferieininga Magnisía i Thessalía i Hellas. Artémida inngår frå 2011 som ei kommunaleining i kommunen Vólos.

Referansar 

Artemida
Artemida
Áno Lekhónia

Áno Lekhónia (gresk Άνω Λεχώνια) er ein landsby i periferieininga Magnisía i Thessalía i Hellas. Áno Lekhónia var hovudsete i den tidlegare kommunen Artémida, som no er ei kommunaleining i kommunen Vólos.

Referansar 

Ano Lekhonia
Esonía

Esonía (gresk Αισωνία) er ein tidlegare kommune i periferieininga Magnisía i Thessalía i Hellas. Esonía inngår frå 2011 som ei kommunaleining i kommunen Vólos.

Referansar 

Esonia
Esonia
Dimíni

Dimíni (gresk Διμήνι) er ein landsby i periferieininga Magnisía i Thessalía i Hellas. Dimíni var hovudsete i den tidlegare kommunen Esonía, som no er ei kommunaleining i kommunen Vólos.

Referansar 

Dimini
Makrinítsa

Makrinítsa (gresk Μακρινίτσα) er ein landsby og ein tidlegare kommune i periferieininga Magnisía i Thessalía i Hellas. Makrinítsa inngår frå 2011 som ei kommunaleining i kommunen Vólos.

Ved folketeljinga i 2011 hadde kommunaleininga Makrinítsa 694 innbyggjarar, som alle budde i tettstaden med same namn.

Referansar 

Makrinitsa
Makrinitsa
Makrinitsa
Mourési

Mourési (gresk Μουρέσι) er ein landsby og ein tidlegare kommune i periferieininga Magnisía i Thessalía i Hellas. Mourési inngår frå 2011 som ei kommunaleining i kommunen Zagorá-Mourési.

Ved folketeljinga i 2011 hadde kommunaleininga Mourési 2 475 innbyggjarar, medan tettstaden med same namn hadde 485 innbyggjarar.

Referansar 

Mouresi
Mouresi
Mouresi
Tsagaráda

Tsagaráda (gresk Τσαγκαράδα) er ein landsby i periferieininga Magnisía i Thessalía i Hellas. Tsagaráda var hovudsete i den tidlegare kommunen Mourési, som no er ei kommunaleining i kommunen Zagorá-Mourési.

Referansar 

Tsagarada